Іван Удовін сын

Іван Удовін сын, або Іван Падвей — персанаж усходнеславянскіх чарадзейных казак, юнак-асілак. Сын царскай дачкі, якая нарадзіла яго ад падвею (ветру). Валодае незвычайнай сілаю, вялікім розумам і маладзецкай адвагаю. Гераічныя рысы ў вобразе спалучаюцца настолькі цэласна, што ён становіцца падобным да быліннага героя-асілка. Казкам пра яго ўласціва вострая сацыяльная накіраванасць: асілак змагаецца з царом (Змеем, Кашчэем) і іншымі прыгнятальнікамі. Вобраз Івана Удовіна сына сустракаецца ў беларускім, рускім і ўкраінскім фальклоры.

 Літаратура 


Катэгорыя:Персанажы казак
Катэгорыя:Беларускі фальклор
Катэгорыя:Рускі фальклор
Катэгорыя:Украінскі фальклор